"
Yleiskatsaus
THDL perustettiin vuonna 2000 yhdessä Virginian yliopiston kirjaston ja Institute for Advanced Technology in the Humanities -instituutin kanssa käyttäen innovatiivista FEDORA-järjestelmää (Flexible Extensible Digital Object Repository Architecture).  Sisältöön kuuluu julkaisuja, tutkimuslähteitä, kielenoppimateriaalia ja hakemisto.

THDL tarjoaa ""integroidun ympäristön Tiibetiin ja Himalajan alueeseen liittyvien monien erilaisten akateemisten hankkeiden digitaalista julkaisemista varten"". 
THDL:n rakenne koostuu viidestä yleisestä osa-alueesta: Kokoelmat, viitteet, yhteisö, työkalut ja koulutus. 

THDL:n sisältö on englanniksi, tiibetiksi, nepaliksi, dzongkhaksi ja kiinaksi. Suurin osa digitaalisen kirjaston sisällöstä on julkaistu THDL Public License For Digital Texts -lisenssillä. 

Hanketta johtaa kansainvälinen tutkijaryhmä, joka koostuu yliopistojen ja yksityisten organisaatioiden tutkijoista eri puolilta maailmaa.

THDL isännöi Journal of the International Association of Tibetan Studies (JIATS) -julkaisua, joka on vapaasti saatavilla oleva englanninkielinen vertaisarvioitu akateeminen verkkolehti, joka keskittyy Tiibetin tutkimukseen."